විමන්තගේ කේන්දරය රැගෙන එන්නට තම නිවසට පිටත් වූ විමන්තගේ පියා එදින මහ රෑ නැගණියගේ නිවසට පැමිණියේ එයද රැගෙනය. පසුදාම විමන්තගේ දෙමාපියන් ඔහුගේ කේන්දරය රැගෙන ජ්‍යොතීර්වේදියකු වෙත ගොස් දරුවාට සිදුවී ඇත්තේ කුමක්ද යන්න ඇසූහ. කේන්දරය හොඳින් පරීක්ෂා කර බැලූ ජ්‍යොතීර්වේදියා පවසා සිටියේ දරුවා මේ ගෙවන්නේ ඒරාෂ්ඨක අපල කාලයක් බවත් තවත් වසර තුනක් ඉදිරියට එම අපල කාලය පවතින බවත් ඒ සඳහා වත්පිළිවෙත් කරන ලෙසත්ය. තව තවත් මනසින් දුර්වල වූ විමන්ත පාසල් නොයන්නට තීරණය කළේය. එයට හේතුව වශයෙන් ඔහු වැඩිහිටියනට කීවේ යහළුවන්ට මුහුණ දෙන්නට නොහැකි බවත් ඔහු මේ නිසා ලැජ්ජාවට පත් වන බවත් යහළුවන්ගේ හාස්‍යයට ලක් වී ඇති බවත්ය. තවදුරටත් තම පුතුගේ තත්ත්වය ඉවසාගත නොහැකි වූ වැඩිහිටියෝ සාස්තර බලන මෑණි කෙනෙකු වෙත ගොස් සියල්ල ඇයට සැලකර සිටියෝය.
තවදුරටත් තම පුතුගේ තත්ත්වය ඉවසාගත නොහැකි වූ වැඩිහිටියෝ ගියේ කා වෙතද?
සාස්තර බලන මෑණි කෙනෙකු වෙත